CELEX: 32016D0296
Language: bg
Date: 2016-02-29 00:00:00
Title: Решение (EС, Евратом) 2016/296 на Съвета oт 29 февруари 2016 година за замяна на член на комитета, предвиден в член 255 от Договора за функционирането на Европейския съюз

2.3.2016   
            
            
               BG
            
            
               Официален вестник на Европейския съюз
            
            
               L 55/14
            
         РЕШЕНИЕ (EС, Евратом) 2016/296 НА СЪВЕТА
   oт 29 февруари 2016 година
   за замяна на член на комитета, предвиден в член 255 от Договора за функционирането на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 255, втора алинея от него,
   като взе предвид Договора за създаване на Европейската общност за атомна енергия, и по-специално член 106а, параграф 1 от него,
   като взе предвид инициативата на председателя на Съда от 27 януари 2016 г.,
   като има предвид, че:
   
               (1)
            
            
               Съгласно член 255, първа алинея от Договора за функционирането на Европейския съюз беше създаден комитет, който да дава становище относно годността на кандидатите да упражняват функциите на съдия и генерален адвокат на Съда и на Общия съд, преди правителствата на държавите членки да ги назначат (наричан по-нататък „комитетът“).
            
         
               (2)
            
            
               С Решение 2014/76/EС (1) Съветът назначи седемте членове на комитета за срок от четири години, който изтича на 28 февруари 2018 г.
            
         
               (3)
            
            
               С писмо от 27 януари 2016 г. председателят на Съда информира председателя на Съвета, че г-н Péter PACZOLAY е подал оставка от длъжността си на член на комитета, считано от 21 януари 2016 г.
            
         
               (4)
            
            
               Със същото писмо от 27 януари 2016 г. председателят на Съда предложи г-н Mirosław WYRZYKOWSKI да бъде назначен на мястото на г-н Péter PACZOLAY за остатъка от мандата му, в съответствие с точка 3 от правилата за функциониране на комитета, съдържащи се в приложението към Решение 2010/124/EС на Съвета (2),
            
         ПРИЕ НАСТОЯЩОТО РЕШЕНИЕ:
   Член 1
   Г-н Mirosław WYRZYKOWSKI се назначава за член на комитета, предвиден в член 255 от Договора за функционирането на Европейския съюз, за периода до 28 февруари 2018 г.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Брюксел на 29 февруари 2016 година.
      
         
            За Съвета
         
         
            Председател
         
         H.G.J. KAMP
      
   
   
      (1)  Решение 2014/76/EС на Съвета от 11 февруари 2014 г. за назначаване на членовете на комитета, предвиден в член 255 от Договора за функционирането на Европейския съюз (ОВ L 41, 12.2.2014 г., стр. 18).
   
      (2)  Решение 2010/124/EС на Съвета от 25 февруари 2010 г. относно правилата за функциониране на комитета, предвиден в член 255 от Договора за функционирането на Европейския съюз (ОВ L 50, 27.2.2010 г., стр. 18).